Diari Oficial de la Generalitat Valenciana


Sumari del DOGV 6298, del 28-06-2010 (2010/7105)

RESOLUCIÓ d'11 de maig de 2010, de la consellera de Cultura i Esport, per la qual s'accepta la donació efectuada per Joaquín Michavila Asensi a favor de la Generalitat.
------------------------------------------------------------------------------------------------------------------------------------------------------------------------

### Dades del document

Número de DOGV
:   6298

Data del DOGV
:   28-06-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/7105


Data del document
:   11-05-2010

Organisme emissor
:   Conselleria de Cultura i Esport

Tipus de document
:   Resolució

RESOLUCIÓ d'11 de maig de 2010, de la consellera de Cultura i Esport, per la qual s'accepta la donació efectuada per Joaquín Michavila Asensi a favor de la Generalitat. [2010/7105]  
El Sr. Joaquín Michavila Asensi ha donat a la Generalitat, a títol gratuït, l'obra d'art titulada El principi, de la qual és autor i propietari. L'obra pictòrica donada va ser feta l'any 1964, amb tècnica mixta/tela, i té unes mesures de 110 x 250 cm.  
D'acord amb l'informe emés per la Secretaria Autonòmica de Cultura, esta donació és del màxim interés per a la Generalitat, ja que incrementa els seus fons d'art contemporani. En el mateix informe es fa constar que l'obra s'entrega en compliment del compromís de l'artista guardonat amb el Premi de les Arts Plàstiques, edició de 2007, de donar una obra d'art als fons artístics de la Generalitat.  
De conformitat amb l'article 43, apartats 1 i 5, de la Llei 14/2003, de 10 d'abril, de Patrimoni de la Generalitat, que establix que l'acceptació d'herències, llegats i donacions que únicament comprenen béns mobles correspon al departament o organisme a què es destinen, i que en el cas que siguen béns mobles integrants del patrimoni cultural valencià correspon a la conselleria competent en matèria cultural.  
I fent ús de les competències assignades a la Conselleria de Cultura i Esport pel Decret 19/2009, de 3 de novembre, del president de la Generalitat, i de les funcions atribuïdes al seu titular per l'article 6 del Decret 119/2007, de 27 de juliol, modificat pel Decret 61/2009, de 8 de maig, del Consell, pel qual s'aprova el Reglament Orgànic i Funcional de la Conselleria de Cultura i Esport, resolc:  
Primer  
Acceptar la donació del Sr. Joaquín Michavila Asensi, com a autor i propietari, a favor de la Generalitat, de l'obra d'art titulada El principi, feta l'any 1964, de tècnica mixta/tela i de 110x250 cm, la fotografia i l'informe tècnic de la qual consten en l'expedient administratiu. El valor de la donació, segons l'informe tècnic, s'estima en 35.000 euros.  
Segon  
Esta resolució produïx efectes des de l'endemà de la notificació al donant, en els termes que preveuen els articles 58 i 59 de la Llei 30/1992, de 26 de novembre, i l'article 623 del Codi Civil, i a l'efecte de tercers, si és el cas, des de la publicació en el Diari Oficial de la Comunitat Valenciana, en els termes que preveuen els dits preceptes.   
La present acceptació serà comunicada a la Conselleria d'Economia, Hisenda i Ocupació.   
València, 11 de maig de 2010.- La consellera de Cultura i Esport: Trinidad María Miró Mira.